17.7.2023
SL
Uradni list Evropske unije
C 252/17
3.
Ali je treba člen 49(3) Listine Evropske unije o temeljnih pravicah razlagati tako, da dopušča, da se za storilce kaznivega dejanja iz člena 313-6-2 kazenskega zakonika, uvedenega s francoskim zakonom z dne 12. marca 2012, uporabijo denarne kazni v znesku, določenem v tem členu, v višini 15 000 EUR, v primeru ponovne kršitve pa 30 000 EUR, glede na, na eni strani, ovirajočo naravo uveljavljenih predpisov in glede na, na drugi strani, manjšo težo storjenih kaznivih dejanj? 4.
Ali je treba načelo pravne varnosti, ki ga je Sodišče Evropske unije potrdilo kot splošno načelo prava Evropske unije, in člen 49(1) Listine Evropske unije o temeljnih pravicah, ki določa načelo zakonitosti v kazenskem pravu, razlagati tako, da dopuščata ohranitev člena 1 francoskega zakona z dne 27. junija 1919, ki po eni strani zainteresiranim osebam ne omogoča vedeti, ali se njihova prodaja ali prenos nanaša na subvencionirano ali ugodnejšo vstopnico, pri čemer so zaradi tega kazensko odgovorne, po drugi strani pa posameznikom ne omogoča, da bi se natančno seznanili s predpisano kaznijo, saj je ta kazen navedena v nekdanjih frankih, ne da bi bilo izrecno napoteno na besedila, ki se uporabljajo? 5.
Ali je treba načelo pravne varnosti, ki ga je Sodišče Evropske unije potrdilo kot splošno načelo prava Evropske unije, in člen 49(1) Listine Evropske unije o temeljnih pravicah, ki določa načelo zakonitosti v kazenskem pravu, razlagati tako, da nasprotujeta uporabi člena 313-6-2 francoskega kazenskega zakonika, ki povzroča negotovost pri osebi, ki razstavlja ali zagotavlja sredstva za prodajo vstopnic za prireditev ali predstavo, pri čemer ta oseba ne more vedeti, ali je prodajalec pridobil dovoljenje producenta, organizatorja ali imetnika pravic do izkoriščanje ali ne, in to čeprav pojem organizatorja v besedilih, ki se uporabljajo, ni jasno opredeljen? 6.
Ali člen 313-6-2 francoskega kazenskega zakonika prispeva k visoki ravni varstva potrošnikov, ki se zahteva s pravom Unije in je določena v členu 38 Listine Evropske unije o temeljnih pravicah, ker ta kazenskopravna določba omogoča boj proti špekulacijam z vstopnicami, ki jih izvajajo nepooblaščeni posredniki? 7.
Ali ni prepoved preprodaje vstopnic s strani osebe, ki ni organizator ali producent predstave ali oseba, ki je za to dobila njegovo pooblastilo, določena v členu 313-6-2 kazenskega zakonika, v nasprotju z načelom zagotavljanja konkurence, določenim v pravu Unije (členi od 101 do 109 PDEU)? 8.
Ali člen 313-6-2 kazenskega zakonika organizatorjem predstav ne podeljuje izključne pravice, ki je v nasprotju s členom 106(1) PDEU v delu, v katerem tem organizatorjem podeljuje monopol nad prodajo svojih vstopnic?
Predlog za sprejetje predhodne odločbe, ki ga je vložilo Sąd Apelacyjny w Warszawie (Poljska) 24. marca 2023 – S. S.A./C. sp. z o.o.
(Zadeva C-197/23, S.)
(2023/C 252/19) Jezik postopka: poljščina Predložitveno sodišče Sąd Apelacyjny w Warszawie
Stranki v postopku v glavni stvari Pritožnica: S. S.A.
Nasprotna stranka v postopku: C. sp. z o.o.
Vprašanji za predhodno odločanje 1.
Ali je treba člen 2, člen 6(1) in (3) ter člen 19(1), drugi pododstavek, Pogodbe o Evropski uniji v povezavi s členom 47 Listine Evropske unije o temeljnih pravicah razlagati tako, da prvostopenjsko sodišče države članice Evropske unije, v enoosebni sestavi katerega zaseda sodnik tega sodišča, ki je bil določen za obravnavanje zadeve ob očitni kršitvi določb nacionalnega prava o dodeljevanju zadev ter določitvi in spremembi sestave sodišča, ni neodvisno, nepristransko in z zakonom predhodno ustanovljeno sodišče, ki zagotavlja učinkovito pravno varstvo?